Queensland (State of Queensland), vi-yî Àu-chû ke tûng-pet-phu, mien-chit he Àu-chû ke thi-ngi thai chû, ngìn-khiéu phài-miàng chhiòn Àu-chû thi-sâm. Kîn-kí 2007-ngièn 12-ngie̍t thúng-kie, Khûn-sṳ-làn-chû ngìn-khiéu yí-kîn thu̍t-pho 4,380,000 ngìn, cham-hi chhiòn-koet chúng ngìn-khiéu ke 20%. Khûn-sṳ-làn-chû thi-yit thai sàng vi sú-fú Pu-lî-sṳ̂-pân, ngìn-khiéu 1,007,900 (2007-ngièn 3-ngie̍t sú-kí) , thai tû-fi-khî ngìn-khiéu yok lióng-pak-van. Thi-ngi thai sàng he kôn-kông chhung-chṳ́n vòng-kîm hói-ngan，ngìn-khiéu 58.3-van (2007-ngièn 10-ngie̍t sú-kí) Khûn-sṳ-làn-chû yû siông-tông kóng-thai ke thi-khî vi-yî ngie̍t-tai, sṳn-sán khóng-vu̍t lâu súi-kó, kî-mìn ngie̍t-oi yun-thung, su yû ""Yòng-kông chṳ̂ chû"" (Sunshine State) ke mî-chhṳ̂n. Khûn-sṳ-làn-chû yî nùng-ngia̍p vi chú-yeu mo-yi sán-phín, vi Àu-chû ngiù-nen, kâ-pî, yên-chhó, thì-thèu, muk-chhòi, thèu-lui, phìn-kó, khiûng-tsiâu, vòng-lî, muk-kôa, Lai-kî, Mong-kó, kuk-vu̍t, kâm-tsà, mièn-fâ tén sán-phín ke chú-yeu sán-thi.

Chūgoku Thi-fông (Ngit-pún-ngî: 中国地方 (Chûng-koet Thi-fông)/ ちゅうごくちほう, Chūgoku Chihō) he Ngit-pún Honshū sî-phu ke San'yōdō, San'indō lióng-chak thi-khî ke ha̍p-chhṳ̂n, pâu-hàm Tottori-yen, Shimane-yen, Okayama-yen, Hiroshima-yen, Yamaguchi-yen tén 5-ke yen; mien-chit vì 31,917.37 phìn-fông kûng-lî, ngìn-khiéu yok 771.8 van ngìn

Oi-ngì-làn-tó (Yîn-ngî: Ireland (island), Oi-ngì-làn-ngî: Éire), kién-chhṳ̂n Oi-ngì-làn , he vi-yî Êu-chû sî-pet-phu ke tó-yí, yî mien-chit kie-son he Êu-chû thi-sâm-thai tó. Tó-sông thai phu-fûn-khî-vet su̍k-yî Oi-ngì-làn Khiung-fò-koet ke liâng-thú, than vi-yî tó-sông tûng-pet-phu ke pet Oi-ngì-làn thi-khî, khì chú-khièn su̍k-yî lièn-ha̍p Vòng-koet.

Kôn-lùng Fòng-ti (乾隆皇帝, 1711-ngièn － 1799-ngièn) he Chhîn-chhèu ke thi 5 thoi fòng-ti. 1735-ngièn chṳ 1795-ngièn chhai-vi. Ngièn-ho Kôn-lùng.

Taumatawhakatangi­hangakoauauotamatea­turipukakapikimaunga­horonukupokaiwhen­uakitanatahu he Sîn Sî-làn Mô-li-ngî, yit-chho kô 305-mí ke séu-sân, chhô-lo̍k yî Hawke's thai-khî thi-khî nàm-phu. Liá-ke thi-miàng he chhiòn sṳ-kie ke chhòng thi-miàng chṳ̂-yit (chhiòn chhòng 85 ke sṳ-mû), yi̍t he chhai Yîn-ngî koet-kâ chûng chui-chhòng ke thi-miàng.

Kitajima, Tokushima (Ngit-ngî: 北島町) he Ngit-pún Tokushima-yen ke sàng-sṳ, 2003-ngièn ngìn-khiéu 20,326-ngìn, chúng mien-chit 8.77 phìn-fông kûng-lî.

Tiâu-é ke chúng-lui – “Cho-m̀-tet sṳ̍t ke tiâu-é he: ên-tiâu, thut-ên, yeu-phò, yên, lia̍p-ên, vû-â lâu kì khiung-lui ke, thò-niâu, hiêu, hói-êu, ên-chhiok lâu kì khiung-lui ke, chhṳ̂-hiêu, lù-chhṳ̀, meu-thèu-tiâu, kok-chhṳ̂, thi-fù, tiâu, kon-niâu, pha̍k-ho̍k lâu kì khiung-lui ke, tai-ngim, lâu phi̍t-phò.” (Sṳ̂n-min-ki 14-Chông:12-18 chiet).

Lochem he Hò-làn Gelderland-sén ke yit-chho sàng-sṳ, Chúng mien-chit 215.94 phìn-fông kûng-lî, chúng ngìn-khiéu yok 33,227-ngìn (2014-ngièn thúng-kie).

Alella he Sî-pân-ngà Barcelona-sén Catalonia chhṳ-chhṳ-khî ke sàng-sṳ. Chúng mien-chit 9.59 phìn-fông kûng-lî, chúng ngìn-khiéu yok 8,998-ngìn (2007-ngièn thúng-kie).

George Orwell (1903-ngièn 6-ngie̍t 25-ngit – 1950-ngièn 1-ngie̍t 21-ngit), ngièn-lòi miàng-sṳ ham cho Eric Arthur Blair, he Yîn-koet ke yit chak chok-kâ.